Analiză Storia: Bucureștenii au plătit în ianuarie 2025 cu 15.111 euro mai mult pentru achiziția unui apartament de 75 mp
Prețurile medii ale apartamentelor de vânzare - vechi și noi - au înregistrat o creștere de 13% în ianuarie 2025 comparativ cu aceeași lună a anului 2024, conform celor mai recente date de pe Storia, platforma de imobiliare lansată de OLX. În ceea ce privește interacțiunile dintre cumpărători și vânzători, în ianuarie 2025 acestea au crescut cu 41% față de aceeași lună a anului trecut, indicând un interes tot mai mare pentru achiziții. Comparativ cu luna decembrie 2024, în ianuarie 2025 numărul contactărilor a crescut cu 84%.